ΓΡΑΠΤΗ ΕΡΩΤΗΣΗ E-0405/02

υποβολή: Toine Manders (ELDR) προς την Επιτροπή

(20 Φεβρουαρίου 2002)

Θέμα: Βελγο-ολλανδική φορολογική συμφωνία

Η νέα συμφωνία φορολογίας που δεν έχει ακόμα τεθεί σε εφαρμογή, αλλάπογράφηκε στις 5 Ιουνίου 2001 μεταξύ Βελγίου και Ολλανδίας, προβλέπει στο άρθρο 127, ρύθμιση αντιστάθμισης για τους Ολλανδούς συνοριακούς εργαζόμενους. Με λίγα λόγια, ορίζει ότι η Ολλανδία θα τους χορηγεί φορολογική ελάφρυνση εφόσον πρέπει να καταβάλλουν περισσότερες εισφορές και φόρους από ότι εάνπέκειντο μόνον στο ολλανδικό σύστημα. Όσον αφορά εκείνους οι οποίοι ήδη προτού τεθεί σε ισχύ η νέα συμφωνία ήταν συνοριακοί εργαζόμενοι (σημερινοί συνοριακοί εργαζόμενοι) θα τους παρέχεται αντιστάθμιση για οποιαδήποτε μείωση του καθαρού τους εισοδήματος που ήθελε προκύψει βάσει της νέας συμφωνίας,. Όμως η νέα συμφωνία προβλέπει άλλη, λιγότερο ευνοϊκή ρύθμιση αντιστάθμισης για τα πρόσωπα εκείνα που θα απασχοληθούν ως συνοριακοί εργαζόμενοι μετά την έναρξη εφαρμογής της. Η συμφωνία λοιπόν δημιουργεί δύο ειδών αντισταθμιστικές ρυθμίσεις, για δύο είδη συνοριακών εργαζομένων.

Η ολλανδική κυβέρνηση προτίθεται να εξακολουθήσει να χαρακτηρίζει ως συνοριακούς εργαζόμενους τους σημερινούς συνοριακούς εργαζόμενους που καθίστανται ακουσίως άνεργοι και εντός εξαμήνου αναλαμβάνουν εκ νέου εργασία ως συνοριακοί εργαζόμενοι. Έτσι εμπίπτουν και πάλι στο πλαίσιο της ευνοϊκής ρύθμισης.

Η ευνοϊκή ρύθμιση δεν μπορεί να ισχύσει στην περίπτωση κατά την οποία συνοριακός εργαζόμενος αλλάζει εκουσίως εργοδότη εντός του Βελγίου. Ο σημερινός συνοριακός εργαζόμενος θεωρείται τότε ως νέος συνοριακός εργαζόμενος και κατά συνέπεια ισχύει γι' αυτόν η λιγότερο ευνοϊκή ρύθμιση αντιστάθμισης.

1. Φρονεί η Επιτροπή ότι συνάδει προς το δίκαιο της Ε Ε το γεγονός ότι η προαναφερθείσα συμφωνία φορολογίας κάνει διάκριση μεταξύ δύο ειδών συνοριακών εργαζομένων, τους σημερινούς συνοριακούς εργαζόμενους και τους νέους συνοριακούς εργαζόμενους· Δεν σημαίνει τούτο κατ' ουσίαν ότι οι νέοι συνοριακοί εργαζόμενοι τυγχάνουν αθέμιτης διάκρισης έναντι των σημερινών συνοριακών εργαζομένων·

2. Φρονεί η Επιτροπή ότι συνάδει προς το δίκαιο της Ε Ε το γεγονός ότι συνοριακός εργαζόμενος που αλλάζει εκουσίως εργοδότη αντιμετωπίζεται δυσμενέστερα έναντι του σημερινού συνοριακού εργαζομένου ο οποίος μένει ακουσίως άνεργος και εντός εξαμήνου αναλαμβάνει εκ νέου εργασία ως συνοριακός εργαζόμενος· Δεν σημαίνει τούτο άραγε κατ' ουσίαν ότι γίνεται διάκριση εις βάρος των σημερινών συνοριακών εργαζομένων οι οποίοι αλλάζουν εκουσίως σταδιοδρομία·

Απάντηση του κ. Bolkestein εξ ονόματος της Επιτροπής

(15 Απριλίου 2002)

Δυνάμει του ισχύοντος κοινοτικού δικαίου, η άμεση φορολογία εμπίπτει ουσιαστικά στην αρμοδιότητα των κρατών μελών. Η σύναψη συμφωνιών με στόχο την αποφυγή της διπλής φορολογίας μέσω της μεταξύ τους κατανομής της φορολογικής τους εξουσίας εμπίπτει στο πλαίσιο αυτής της αρμοδιότητας. Η νομιμότητα αυτής της πρακτικής έχει αναγνωρισθεί από το Δικαστήριο(1).

Ωστόσο, τα κράτη μέλη, κατά την άσκηση αυτής της αρμοδιότητας, οφείλουν να τηρούν τιςποχρεώσεις τους που απορρέουν από τη συνθήκη ΕΚ. Δεν επιτρέπεται στα κράτη μέλη να πραγματοποιούν διακρίσεις με βάση την εθνικότητα ή να εισάγουν ή να διατηρούν διακρίσεις έναντιπηκόων άλλων κρατών μελών οι οποίοι ασκούν το δικαίωμα ελεύθερης κυκλοφορίας, ή να εφαρμόζουν αδικαιολόγητους περιορισμούς της ελεύθερης κυκλοφορίας. Επίσης τα κράτη μέλη δεν πρέπει να περιορίζουν την ελεύθερη κυκλοφορία των ίδιων τωνπηκόων τους.

Οι διατάξεις της συμφωνίας μεταξύ του Βελγίου και της Ολλανδίας δεν εισάγουν διακρίσεις με βάση την εθνικότητα ούτε περιορίζουν την ελεύθερη κυκλοφορία των εργαζομένων. Όλοι οι Ολλανδοί συνοριακοί εργαζόμενοι εμπίπτουν στην ίδια φορολογική δικαιοδοσία. Η συμφωνία προβλέπει μεταβατική διάταξη μόνο για εκείνους τους εργαζόμενους που θεωρούνται σημερινοί συνοριακοί εργαζόμενοι προκειμένου να αντισταθμίσει την απώλεια καθαρού εισοδήματος. Παρόμοιες μεταβατικές διατάξεις είναι αιτιολογημένες προκειμένου να προστατευθεί η δικαιολογημένη εμπιστοσύνη των σημερινών συνοριακών εργαζομένων.

(1) Υπόθεση C-336/96 Gilly [1998] ECR 2793· βλ. ειδικότερα παράγραφο 30.